Στάθης Τσάντζος

Ο Στάθης Τσάντζος (Αμαλιάδα Ηλείας, 6 Φεβρουαρίου 1961- 13 Ιουλίου 2004) ήταν έλληνας ποδοσφαιριστής που αγωνίσθηκε με ιδιαίτερη επιτυχία στη μεσαία γραμμή ως ηγετικός χαφ και διακρινόταν για το σπουδαίο ταλέντο του. Ξεκίνησε το ποδόσφαιρο από τα τμήματα υποδομής (τότε "τσικό") της ΑΕΚ και σε ηλικία μόλις 14 ετών υπέγραψε στην ομάδα του Άρη Πετρούπολης. Το καλοκαίρι του 1983 μεταγράφηκε στο Λεβαδειακό, πραγματοποιώντας την εμφάνιση του σε Εθνική κατηγορία (Β΄ Εθνική). Με το σύλλογο της Βοιωτίας έγινε πανελλήνια γνωστός, αλλά κάποια προβλήματα που αντιμετώπισε με την υγεία του φρέναραν την παραπάνω εξέλιξή του. Αναλυτικά είχε 29 συμμετοχές - 11 γκολ την πρώτη του χρονιά (1983 - 84), 28 συμμετοχές - 11 γκολ τη δεύτερη (1984-85), 17 συμμετοχές - 3 γκολ την τρίτη (1985-86) και 16 συμμετοχές την τέταρτη (1986-87). Στο Κύπελλο Ελλάδος έλαβε μέρος σε 11 αναμετρήσεις, σκοράροντας 6 τέρματα. Συνολικά, με τα χρώματα του Λεβαδειακού πήρε μέρος σε 101 επίσημους αγώνες (Πρωταθλήματος και Κυπέλλου), επιτυγχάνοντας 31 γκολ. Έπαιξε επίσης, σε χαμηλότερες κατηγορίες, με τα χρώματα της Α.Ε. Μεσολογγίου, του Παναιγιαλείου, της ΑΕΚ Λιοσίων, του Ασκληπιού Κάτω ΕπιδαύρουΦύλλο εφημερίδας "Αθλητική Ηχώ" της 22 Ιουνίου 1991, σελ. 6, "Ο Ασκληπιός Επιδαύρου στη Δ΄Εθνική" (το 1991 - 92, στη Δ' Εθνική) και του Πανασιναϊκού Αργολίδας, ενώ επέστρεψε και έκλεισε την καριέρα του στον Άρη Πετρούπολης. Για την αξία του Τσάντζου αναφέρθηκε δημόσια και ο Βασίλης Χατζηπαναγής, κατά τη διάρκεια τηλεοπτικής εκπομπής του Οκτωβρίου 2012 στο ιδωτικό κανάλι 'ΤΕΛΕ-ΑΣΤΥ'. Τη Δευτέρα 24 Μαρτίου του 2014 και με αφορμή τη συμπλήρωση 10 ετών από το θάνατό του, διοργανώθηκε στη μνήμη του φιλικός αγώνας μεταξύ παλαιμάχωνΑγώνας στην Πετρούπολη στη μνήμη του Στάθη Τσάντζου

 Καριέρα 

 Χρονιές Σύλλογος ΣυμμετοχέςΓκολ1977-83Α.Σ. Άρης Πετρούπολης Αθηνών1983-84Λεβαδειακός29111984-85Λεβαδειακός28111985-86Λεβαδειακός1731986-87Λεβαδειακός1601987-89ΑΕΚ Λιοσίων (ΕΠΣΑ)1989-90Α.Ε. Μεσολογγίου2671990-91Α.Ε. Μεσολογγίου911990-91Πανναυπλιακός Ηρακλής1991-92Παναιγιάλειος Γ.Σ.1992-93ΑΕΚ Λιοσίων

 Πηγές 
 Αθλητικές εφημερίδες εποχής ("Αθλητική Ηχώ", "ΦΩΣ των Σπορ", "Φίλαθλος").
 Ληξιαρχείο του Δήμου Πετρούπολης.

 Παραπομπές 

Κατηγορία:Έλληνες ποδοσφαιριστές
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Ε. Μεσολογγίου
Κατηγορία:Ποδοσφαιριστές Παναιγιάλειου
Κατηγορία:Μέσοι ποδοσφαιριστές